Jūlijs Erhards

Jūlijs Erhards (1855–1944) bija latviešu kuģa kapteinis, Ainažu jūrskolas skolotājs (1880-1919).

 Dzīvesgājums 
Dzimis 1855. gada 23. septembrī Blomu pagasta ”Sudmalu” māju rentnieka ģimenē. Mācījās Cēsu apriņķa skolā un Ainažu jūrskolā. Vairākus gadus bija burinieka Amalie kapteinis. 1880. gadā viņu Kristiāns Dāls aicināja strādāt par Ainažu jūrskolas skolotāju. Paaugstināts par valsts padomnieku. Pirmā pasaules kara laikā 1915. gadā skolu evakuēja uz Ukrainu. Pēc Brestļitovskas miera līguma noslēgšanas 1918. gadā Erhards atgriezās Latvijā un kā skolas priekšnieks atjaunoja jūrskolas darbību Ainažos, tomēr Latvijas brīvības cīņu laikā 1919. gadā  mācības pārtrauca pēc igauņu karaspēka ienākšanas Ainažos.AINAŽU JŪRSKOLA – LATVIJAS VALSTS STŪRAKMENS Iveta Erdmane, rakstu krājums "Latvijas valsts jūrniecībai 100", ljs.lv

No 1920. līdz 1927. gadam bija Ainažu ostas priekšnieks. 1927. gadā pensionējās un pārcēlās dzīvot uz Kandavu.Apbalvojumi Ainažu jūrskolas muzejs
Miris 1944. gadā.

 Apbalvojumi 
 Svētā Staņislava ordenis
 Svētās Annas ordenis 

 Atsauces 

Kategorija:1855. gadā dzimušie
Kategorija:1944. gadā mirušie
Kategorija:Latvijas jūrnieki
Kategorija:Latvijas pedagogi
Kategorija:Ainažu jūrskolas absolventi